MOENIE OMKYK NIE! - Afrikanervolksparty
Gepubliseer op 03 Junie 2018 | Geskryf deur Hannes Ollewagen | | | Trefslae: 646
In plaas daarvan dat Lot se vrou voor haar uit gekyk het op soek na die weg waarlangs die Here hulle sou lei, was haar fokus op dit waaruit die Here hulle gaan uitlei het. Sy het daarheen terug verlang en hierdie ongehoorsaamheid van haar het uiteindelik tot haar dood gelei.
Die Satan sal u dalk probeer oortuig dat u vorige lewe darem soveel meer plesier ingehou het as u huidige lewe van toewyding aan Christus. U kan hierdie aanslag van die Satan afweer deur hom te wys op die ewige vreugde wat na die voleinding van die tye wag op hulle wat met volharding die wedloop voltooi. En boonop die onplesierige tyd wat op die Satan wag en ook op almal wat verkies om aan hom gehoorsaam te wees en eerder na hom terug te verlang as om hul harte tot die Here te neig.